OzLabs/hebrew-wiki-articles huggingface dataset:
Stack It Up

"Stack It Up" הוא סינגל של הזמר הבריטי, ליאם פיין, בהשתתפות הראפר האמריקאי, א בוגי ויט דה הודי, שיצא ב-18 בספטמבר 2019 כסינגל החמישי מתוך אלבום האולפן הראשון של פיין, LP1.<ref name="UMusic"></ref> השיר נכתב על ידי פרד אגיין, א בוגי ויט דה הודי, אד שירן וסטיב מק, והופק על ידי סטיב מק.<ref></ref><ref></ref>

נכון למאי 2022, השיר הושמע למעלה מ-100 מילון פעמים בספוטיפיי.<ref></ref>

== וידאו קליפ ==
הווידאו קליפ של השיר, בבימויו של ניית'ן אר. סמית', הועלה לחשבון היוטיוב של ליאם פיין ב-18 בספטמבר 2019. נכון למאי 2022, הווידאו קליפ נצפה למעלה מ-20 מיליון פעמים.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
!גרסה
! scope="col" |חברת תקליטים
! scope="col" |הערות
|-
! scope="row" |עולמי
| 18 בספטמבר 2019
|הורדה דיגיטלית, הזרמת מוזיקה
| rowspan="2" |מקורית
| קפיטול רקורדס
|
|-
! scope="row" | ארצות הברית
| 24 בספטמבר 2019
| 40 להיטי הרדיו
|ריפבליק רקורדס
|<ref></ref>
|-
! scope="row" |עולמי
| 16 באוקטובר 2019
|הורדה דיגיטלית, הזרמת מוזיקה
|אקוסטית
| קפיטול רקורדס
|<ref name="acoustic"></ref>
|-
! scope="row" |איטליה
| 18 באוקטובר 2019
|להיט רדיו עכשווי
|מקורית
|יוניברסל מיוזיק גרופ
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ליאם פיין
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:בלדות פופ
קטגוריה:שירי היפ הופ
קטגוריה:שירי R&B עכשוויים
קטגוריה:סינגלים בהוצאת קפיטול רקורדס
Immortal (שיר של מרינה אנד דה דיימונדס)

Immortal (בעברית: בת אלמוות) הוא שיר של הזמרת-יוצרת הוולשית מרינה דיאמנדיס, הידועה בשם הבמה שלה לשעבר, מרינה אנד דה דיימונדס. השיר יצא לאור ב-1 בינואר 2015 להורדה דיגיטלית, כשיר השלישי מתוך הקמפיין "froot of the month" וכסינגל שיווקי מתוך אלבום האולפן השלישי שלה, Froot.<ref></ref>

== רקע והרכב ==
ב-30 בדצמבר 2014, פרסמה דיאמנדיס את מילות השיר בטוויטר.<ref></ref> יום לאחר מכן, חשפה בטוויטר ובאינסטגרם את עטיפת הסינגל.<ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שצבר למעלה מ-17 מיליון השמעות בסך הכל.<ref></ref>

== וידאו קליפ ==
הווידאו קליפ לשיר בוים על ידי פול קסלין, ויצא לאור ב-31 בדצמבר 2014, יום השנה החדשה. הקליפ צולם בחדר חשוך, בו דיאמנדיס לבושה בחליפה לבנה ומאחוריה מוקרן קולאז' קטעים של עצמה בילדותה, וכן ילדים ומבוגרים אחרים.

== ביקורות ==
בדומה לקודמיו, "Immortal" זכה להערכה מצד מבקרי המוזיקה. אלי סזוביאק מ-PopCrush התייחסה לקליפ ולנושא השיר וכתבה, "מרינה מעולם לא עידנה את מילות שיריה, ובמקום זאת שמרה על תחושה אפלה ומופנמת יותר. הקליפ האחרון שלה אינו יוצא מן הכלל".<ref></ref> לורנס דיי מ-The Line of Best Fit תיאר את השיר כ-"בלדה סלונית נוצצת שעוסקת במוטיבים קיומיים" וכ-"ככל הנראה השיר האפל ביותר שהיא כתבה אי פעם".<ref></ref>

== הערות שוליים ==

קטגוריה:שירי 2015
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירים על מוות
I'm a Ruin

I'm a Ruin הוא שיר של הזמרת-יוצרת הוולשית מרינה דיאמנדיס, הידועה גם בשם הבמה שלה לשעבר, מרינה אנד דה דיימונדס. השיר יצא לאור ב-2 בפברואר 2015 כסינגל השלישי מתוך אלבום האולפן השלישי שלה, Froot, כחודשיים לפני יציאת האלבום. הווידאו קליפ הנלווה לשיר יצא למחרת, ושודר בבכורה באתר Noisey. במהלך השמעתו הראשונה ב-BBC Radio 1 בבריטניה, הודיע המנחה הוו סטיבנס כי השיר יפורסם רשמית כסינגל בבריטניה ב-22 במרץ 2015. "I'm a Ruin" זכה לביקורות חיוביות על ידי מבקרי המוזיקה, ששיבחו את ההפקתו, תוכנו הלירי והשירה של דיאמנדיס.

== רקע והוצאה ==
"I'm a Ruin" הוא שיר פופ ורוק הכולל אלמנטים עדינים של דיסקו.<ref></ref> כמו שאר הרצועות באלבום, "I'm a Ruin" נכתב על ידי דיאמנדיס בלבד, והפיקו דיאמנדיס ודייוויד קוסטן. דיאמנדיס כתבה את השיר על חוויה בה היא נאלצה להיפרד מאדם שאיתו הייתה במערכת יחסים, מה שהותיר אותה עם רגשות אשמה כיוון שפגעה בו. דיאמנדיס הסבירה כי הדבר קשה בדיוק כמו לחוות דחייה.<ref></ref>

השיר יצא רשמית לאור ב-2 בפברואר, אך עקב הגעה מוקדמת של סינגל הוויניל "Immortal" / "I'm a Ruin", המכיל את השיר בנוסף לסינגל השיווקי הקודם "Immortal", הוא דלף לרשת כשבוע וחצי לפני.<ref></ref> ברדיו, השיר הושמע בבכורה בתוכנית הרדיו של הוו סטיבנס ב-27 בינואר.<ref></ref> בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.<ref></ref>

== וידאו קליפ ==
האודיו הרשמי של השיר עלה ליוטיוב ב-27 בינואר 2015.<ref></ref> באותו יום הגיע ההאשטאג "" למקום הראשון בעולם.<ref></ref>

ב-3 בפברואר שודר הקליפ הרשמי של השיר באתר Noisey. הקליפ בוים על ידי מרקוס לונדקוויסט וצולם בסוף ינואר 2015 באי לנסרוטה, ספרד, ובו רוקדת דיאמנדיס מול נוף הררי. בהמשך, מתחלף הנוף בסצנה תת-ימית שבה היא מוקפת במדוזות. 17 ימים לאחר מכן, פורסם קליפ הגרסה האקוסטית של השיר באתר האינטרנט של מגזין Elle.<ref></ref> הקליפ לגרסה זו בוים על ידי פול קאסלין, שביים את כל הקליפים האקוסטיים מתוך האלבום.<ref></ref>

== ביקורות ==
השיר זכה לביקורות חיוביות ממבקרי המוזיקה. על אף שכתב ביקורת מעורבת ל-Froot, ג'ו ריברס מ-Clash שיבח את כתיבת השיר.<ref></ref> מאט קולר מ-AllMusic כינה את השיר "מעורפל" והשווה אותו לשיריו של הזמרת-יוצרת הסקוטית אנני לנוקס. קולר אף בחר ב"I'm a Ruin" כהיילייט מתוך האלבום.<ref></ref> לורנס דיי מ-The Line of Best Fit הצהיר כי "I'm a Ruin" הוא "ללא ספק המרכז של האלבום".<ref></ref>

== רשימת רצועות ==
*;הורדה דיגיטלית<ref></ref>
#"I'm a Ruin" – 4:32

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
|-
! scope="row"| שונים
| 2 בפברואר 2015
| הורדה דיגיטלית 
| rowspan="2"| ניאון גולד • אטלנטיק
|-
! scope="row"| בריטניה
| 22 במרץ 2015
| הורדה דיגיטלית 
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:סינגלים בהוצאת אטלנטיק רקורדס
הדיוויזיה ה-34 (ארצות הברית)

הדיוויזיה ה-34 (באנגלית: 34th Infantry Division) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה.

==היסטוריה==
===מלחמת העולם הראשונה===
הדיוויזיה הוקמה באוגוסט 1917, והורכבה מיחידות המשמר הלאומי מאיווה, מינסוטה, נברסקה, דקוטה הצפונית ודקוטה הדרומית. הדיוויזיה ה-34 הגיעה לצרפת באוקטובר 1918, אך זה היה מאוחר מדי עבור הדיוויזיה להישלח לחזית, שכן סיום הלחימה היה קרוב, כאשר הסכם שביתת הנשק עם גרמניה נחתם בחודש הבא. בינואר 1919 חזרה הדיוויזיה לארצות הברית, וב-18 בפברואר 1919 פורקה הדיוויזיה במחנה גרנט, אילינוי. הדיוויזיה הורכבה מהבריגדה ה-697 שהורכבה מהרגימנטים ה-133 וה-134, ומהבריגדה ה-68 שהורכבה מהרגימנטים ה-135 וה-136.

=== בין המלחמות ===
בשנת 1921 הוקמה מחדש הדיוויזיה ה-34 במשמר הלאומי, והוקצתה למדינות איווה, מינסוטה, דקוטה הצפונית ודקוטה הדרומית כחלק מהקורפוס ה-7, ובין השאר הופעלה לדיכוי שביתת נהגי המשאיות במיניאפוליס ב-16 במאי 1934.

===מלחמת העולם השנייה===
הדיוויזיה גויסה במהלך שנת 1941, ואף השתתפה בתימרוני לואיזיאנה. הדיוויזיה שכללה את הרגימנטים ה-133, ה-135 וה-168, הייתה הדיוויזיה האמריקאית הראשונה שנפרסה לאירופה במאי 1942 במהלך מלחמת העולם השנייה. לאחר אימון בצפון אירלנד, היא נפרסה ב-8 בנובמבר 1942 במסגרת מבצע לפיד במבצע טרמינל (נחיתה באלג'יר). לאחר ההתקדמות לאורך חופי צפון אפריקה, לחמה הדיוויזיה בקרבות המערכה בתוניסיה עד לכניעת כוחות מדינות הציר במאי 1943. בספטמבר 1943 נחתו חלקים מהדיוויזיה ליד סלרנו באיטליה כחלק מהארמייה האמריקאית החמישית. ב-17 בינואר 1944 השתתפה הדיוויזיה בקרב הראשון על מונטה קאסינו, כחלק מהקורפוס האמריקאי ה-2, אולם לא הצליחה לכבוש את המוצבים הגרמנים וב-12 בפברואר הוחלפה על ידי הכוחות הניו זילנדיים. במרץ נחתה הדיוויזיה באנציו, ובמאי השתתפה במבצע נזר שבמהלכו פרצה מראש הגשר באנציו לכיוון רומא. ביולי שחררה הדיוויזיה את ליוורנו, ולאחר מכן השתתפה בקרבות על הקו הגותי. באביב 1945 לחמה הדיוויזיה במתקפת האביב של בעלות הברית בצפון איטליה, ובמהלכה כבשה את בולוניה והגיעה לגבול צרפת-איטליה לאחר כניעת הוורמאכט באיטליה ב-2 במאי 1945. במהלך הלחימה איבדה הדיוויזיה 2,866 הרוגים ו-11,545 פצועים.

===לאחר המלחמה===
בשנת 1947 הדיוויזיה הוקמה מחדש כדיוויזיית המשמר הלאומי של איווה ונברסקה, ובשנת 1963 הושבתה הדיוויזיה יחד עם שלוש דיוויזיות נוספות של המשמר הלאומי. בשנת 1991 הוקמה הדיוויזיה מחדש כיחידה של המשמר הלאומי משמונה מדינות, ויחידותיה נפרסו במהלך השנים בבלקן, עיראק ואפגניסטן.

==קישורים חיצוניים==

* [http://www.theredbulls.org/ הדיוויזיה ה-34]

34
34
קטגוריה:דיוויזיות בצבא ארצות הברית במלחמת העולם השנייה
צ'בצ'וד

צ'בצ'וד (בהונגרית: Csabacsűd) הוא כפר בנפת סרווש שבמחוז בקש בדרום מזרח הונגריה.
== היסטוריה ==
האזור מיושב כבר מימי הביניים. והכפר עצמו מוזכר בכתבים משנת 1444, והוא הוקם רשמית בשנת 1924.

על פי מיפקד יהודי הונגריה, בכפר חיו 13 יהודים בשנת 1930 ו-7 יהודים בשנת 1941. לפחות אחד מיהודי הכפר נרצח בשואה.

בדומה ליישובים רבים באירופה, נמצא גם מספר התושבים בצ'בצ'וד בירידה. בשנת 1990 חיו בכפר 2,159 תושבים, ובשנת 2021 התגוררו בו 1,640 תושבים בלבד.

==קישורים חיצוניים==

* 

==הערות שוליים==

קטגוריה:הונגריה: כפרים
הקרב על קלן (1945)

הקרב על קלן היה חלק ממבצע חוטב עצים והוא מתייחס להתקדמות בעלות הברית שהתרחשה בין 5 ל-7 במרץ 1945, שהובילה לכיבוש קלן.<ref>Zabecki, David T. (1999). [https://books.google.be/books?id=gYDN-UfehEEC&pg=PA1644&redir%20esc=y World War II in Europe : an encyclopedia.] New York: Garland Publications. p. 1644. . Retrieved 20 February 2022.</ref>

== רקע ==
לפני פרוץ מלחמת העולם השנייה קלן הייתה העיר הרביעית בגודלה בגרמניה והעיר הגדולה ביותר על נהר הריין, עם אוכלוסייה של כ-800,000 איש. העיר קלן הופצצה על ידי חיל האוויר המלכותי (RAF) ב-262 התקפות אוויריות נפרדות במהלך מלחמת העולם השנייה, זאת בתגובה להפצצת לונדון בתחילת המלחמה. קלן הייתה יעד צבאי חשוב, בהיותה עיר מתועשת מאוד עם מפעלים רבים שייצרו אספקת מלחמה ולעיר הייתה גם רשת רכבות גדולה, ששימשה להובלת חיילים ונשק. סך של 34,711 טונות ארוכות של פצצות הוטלו על העיר, התקיפה האווירית האחרונה בוצעה ב-2 במרץ 1945.<ref>"Bomber Command Campaign Diary", Royal Air Force Bomber Command 60th Anniversary, RAF, 6 April 2005, archived from the original on 6 July 2007 – via National Archives</ref> עד תחילת מרץ 1945 רוב העיר נהרסה, כ-20,000 איש נותרו בעיר.

== הקרב ==
פרשינג עובר בצומת, פנתר אורב ברקע
במהלך הלילה של 3 במרץ, מטוסי בעלות הברית הטילו עלוני תעמולה מעל העיר, ואמרו לאזרחיה להפר את הנחיות ההנהגה הנאצית, וביקשו מהתושבים שלא להתפנות מהעיר מכיוון שאין להם ממה לחשוש מהכוחות המתקדמים. הטורים של בעלות הברית התקרבו לקלן משלושה כיוונים, דיוויזיית השריון ה-3 מצפון-מערב, דיוויזיית החי"ר ה-104 שהגיעה ממערב והדיוויזיה המשוריינת ה-9 טיהרה חלקים מדרום לעיר בשיתוף עם דיוויזיית החי"ר ה-9. ב-5 במרץ, הדיוויזיה המשוריינת ה-3 השיקה התקדמות סופית לעבר קלן. ב-6 במרץ יצאו הטורים האמריקאים מעמדותיהם לכיוון לב העיר.<ref>Zumbro, Derek S. (2006). Battle for the Ruhr: The German Army's Final Defeat in the West. University Press of Kansas. , pp.122.</ref>
גשר הוהנצולרן
ליד מרכז העיר הייתה התכתשות עם טנק פנתר גרמני; התכתשות זו נלכדה על ידי צלמים אמריקאים מחברת ה-165 Photo Signal.<ref></ref> הפנתר הגרמני התמקם במארב ליד תחנת הרכבת; שני טנקי שרמן מתקדמים הואטו על ידי ערימת הריסות. השרמנים נתקעו ברחוב צר, מה שהפך אותם למטרה קלה לטנק הגרמני. שניים מפגזי ה-75 מ"מ של הפנתר פגעו בצריח של השרמן המוביל, פגז שלישי פגע במזקו"ם הטנק השני של שרמן מאחוריו. טנק פרשינג סמוך נשלח להוציא את הפנתר, שני הטנקים היו זה לעומת זה, אך מפקד הטנק הגרמני האמין שזהו טנק גרמני, ולכן אמר לתותחן שלו לנצור אש, הוא מעולם לא ראה פרשינג. לבסוף נפגע טנק הפנתר על ידי הפרשינג המתקדם.

כשהאמריקאים נעו לעבר הריין, הוורמאכט (חטיבת הפאנצר ה-106 פלדהרנהאלה) הרסו את גשר הוהנצולרן, החוליה האחרונה בין מזרח למערב העיר. אף על פי שבעלות הברית לא הצליחו לכבוש גשר מעל הריין ליד קלן, דרומה יותר התקדמה דיוויזיית השריון ה-9 של הארמייה האמריקאית הראשונה במהירות בלתי צפויה לעבר הריין. הם הופתעו מאוד לראות שגשר לודנדורף, אחד מהגשרים האחרונים על פני הריין, עדיין עומד על תילו, הם כבשו והגנו על הנכס המכריע הזה במהלך קרב רמאגן. ב-7 במרץ נכבשה כל קלן ממערב לנהר הריין על ידי בעלות הברית, הרבעים בגדה הימנית נותרו בשליטה גרמנית עד אמצע אפריל 1945.<ref></ref>

== הערות שוליים ==

קטגוריה:1945 בגרמניה
קטגוריה:קרבות ארצות הברית במלחמת העולם השנייה
קטגוריה:קרבות זירת מערב אירופה במלחמת העולם השנייה
קטגוריה:קרבות גרמניה במלחמת העולם השנייה
קטגוריה:מלחמת העולם השנייה: 1945
קטגוריה:קלן
פין רוברטס

פין רוברטס (באנגלית: Finn Roberts; נולד: 22 באפריל 1996)<ref name="fb">[https://www.famousbirthdays.com/people/finn-roberts.html Finn Roberts], auf Famous Birthdays, abgerufen am 24. November 2020.</ref> הוא שחקן אמריקאי, המוכר בעיקר מתפקידו בתור אלכס וודס בסדרה של נטפליקס "אקדמיית החממה" <small>(2017–2020),</small> שמבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר.

== ביוגרפיה ==
רוברטס נולד בלוס אנג'לס, קליפורניה. אימו, אנה, היא ממוצא אנגלי ואביו ממוצא יהודי. 

יש לו שלושה אחים גדולים, ליאו, פסקול וג'ו.

==קריירה==
הופעת הבכורה של רוברטס הייתה ב-2013 בסרט הקצר "Nikolai" בו שיחק בתפקיד הראשי. הסרט הוקרן בבכורה בפסטיבל הסרט הקצר בקאן באותה שנה. <ref>IMDb: [https://www.imdb.com/title/tt2366130/releaseinfo Release Info Nikolai], abgerufen am 24. November 2020.</ref> בשנים 2013–2015, הוא שיחק בסדרה הדרמה המוזיקלית הקנדית "Side Effects" בתפקיד ג'ייסון קונלי. עוד ב-2015, הוא שיחק בתפקיד אורח בסדרה "חסרי בושה".

בשנת 2016 שיחק בתפקיד משנה בסרט הקולנוע "נשות המאה ה-20".

משנת 2017 עד 2020 גילם את אחת הדמויות הראשיות בארבע עונותיה של דרמת הנעורים "אקדמיית החממה" מבית נטפליקס; אשר מבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר. בסדרה, גילם רוברטס את דמותו של אלכס וודס, מקבילו האמריקאי של אלפי רשף.

בשנת 2019 ביצע הופעת אורח בסדרת הדרמה המשפטית "גוליית" של פריים וידאו.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|נשות המאה ה-20 <small>(אנ')</small>
|טים דראמר
|
|-
|2023
|Meltdown: A Nuclear Family's Ascension into Madness
|גאלן
|
|-
|TBA
|Identity Crisis
|טרבור
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2013–2015
|Side Effects
|ג'ייסון קונלי
|תפקיד ראשי; 13 פרקים
|-
|2015
|חסרי בושה
|היפסטר
|פרק: "South Side Rules"
|-
|2017–2020
|אקדמיית החממה
|אלכס וודס
|תפקיד ראשי (4 עונות); 39 פרקים
|-
|2019
|גוליית
|איוון
|פרק: "Joy Division"
|-
|2020
|חדר 104
|ווקר
|פרק: "Bangs"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא יהודי
קטגוריה:אמריקאים שנולדו ב-1996
הדיוויזיה ה-36 (ארצות הברית)

הדיוויזיה ה-36 (באנגלית: 36th Infantry Division) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה.

==היסטוריה==
===מלחמת העולם הראשונה===
הדיוויזיה הוקמה במקור כדיוויזיה ה-15 (וגייסה יחידות מטקסס ואוקלהומה) במסגרת תוכנית כוח משנת 1917, אך שינתה את שמה לדיוויזיה ה-36 לאחר הכניסה האמריקנית למלחמת העולם הראשונה באפריל 1917. ביולי 1918 נשלחה הדיוויזיה לאירופה והגיעה לחזית המערבית, שם לחמו בקרבות הקשים של מתקפת מז-ארגון. בסך הכל נפלו במהלך המלחמה 466 חיילי הדיוויזיה, בעוד 2,118 נפצעו או נעדרו. הדיוויזיה הורכבה מהבריגדה ה-71 שהורכבה מהרגימנטים ה-141 וה-142, ומהבריגדה ה-72 שהורכבה מהרגימנטים ה-143 וה-144.

===מלחמת העולם השנייה===
בשנת 1923 הוגדרה הדיוויזיה מחדש כדיוויזיה של המשמר הלאומי ממדינות טקסס ואוקלהומה. ב-25 בנובמבר 1940 הופעלה הדיוויזיה מחדש, והועמדה תחת פיקודו של קלוד בירקהד. הדיוויזיה הורכבה מהרגימנטים ה-141, ה-142 וה-143. ב-13 באפריל 1943 נחתה הדיוויזיה בצפון אפריקה הצרפתית, ובמאי השתתפו יחידותיה בשמירה על שבויי מדינות הציר שנכנעו בתום המערכה בתוניסיה. בספטמבר 1943 השתתפה הדיוויזיה במבצע מפולת שלגים, ובפברואר 1944 לחמה בקרב נהר ראפידו, שם ספגה אבדות כבדות ובעקבות כך נשלחה למנוחה ולהתארגנות מחדש. במאי השתתפה הדיוויזיה במבצע נזר ובהתקדמות לכיוון רומא, ולאחר מכן הוצאה מהקו, ובאוגוסט 1944 השתתפה בנחיתות בדום צרפת במסגרת מבצע דרגון. לאחר מכן לחמה הדיוויזיה בקרבות בהרי הווז' ובאלזס, ובינואר 1945 התגוננה הדיוויזיה נגד מבצע נורדווינד הגרמני. לאחר מכן לחמה הדיוויזיה במתקפת ריינלנד-פפאלץ ובהמשך חצתה את הריין והמשיכה במסעה ללב גרמניה. ב-22 באפריל 1945 חצתה הדיוויזיה את הדנובה, ולאחר מכן השתתפה בשחרור מחנות המשנה של דכאו. ב-5 במאי סייעה הדיוויזיה להכרעת הקרב על טירת איטר, וב-8 במאי סיימה את הלחימה בקיצביל, אוסטריה, שם שבתה את גנרל-פלדמרשל גרד פון רונדשטט. הדיוויזיה חזרה לארצות הברית, וב-15 בדצמבר 1945 הושבתה הדיוויזיה. במהלך הלחימה איבדה הדיוויזיה 3,131 הרוגים ו-13,191 פצועים.

===לאחר המלחמה===
ב-1 במאי 2004 הפכה דיוויזיית השריון ה-49 של המשמר הלאומי של טקסס לדיוויזיה ה-36 החדשה. יחידות הדיוויזיה נשלחו לסבבים בעיראק ובאפגניסטן, וכן סייעו במהלך מגפת הקורונה בשנת 2020.

==קישורים חיצוניים==

* [http://www.texasmilitaryforcesmuseum.org/gallery/36div.htm הדיוויזיה ה-36]

36
36
קטגוריה:דיוויזיות בצבא ארצות הברית במלחמת העולם השנייה
גרגמל (דמות)

פסל של גרגמל בפארק שעשועים באנקרה שבטורקיה
גרגמל (בצרפתית: Gargamel) הוא דמות בדיונית מהזיכיון הבלגי "הדרדסים", אשר נוצר על ידי פייר קוליפור. הוא מכשף מרושע ולא יוצלח, אויבם המושבע של הדרדסים והאנטגוניסט הראשי בסדרות הטלוויזיה, הסרטים וחוברות הקומיקס של הזיכיון.

גרגמל גר בטירה עתיקה ומוזנחת בקצה יער הדרדסים ביחד עם החתול שלו, חתחתול. מטרתו העיקרית היא לגלות את מחבוא כפר הדרדסים, בשל רצונו לתפוס שישה דרדסים כדי להפוך אותם לזהב ולהיות עשיר, או על מנת לתפוס דרדסים ולאכול. מעת לעת גרגמל מצליח לגלות את מיקומו של כפר הדרדסים, אך הוא מאבד את המיקום באופן שיטתי כל פעם מחדש. לעיתים קרובות הוא מאבד את מיקום הכפר משום שהוא רודף אחרי הדרדסים, מאבד אותם, ולא מצליח לשחזר את צעדיו חזרה אל הכפר.

על אף שגרגמל הוא מכשף, כוחותיו לכאורה הם מוגבלים מאוד. היכולת העיקרית שלו היא ליצור שיקויי קסם.

לאורך הסדרה גרגמל שיתף פעולה עם אויבים אחרים של הדרדסים, אף על פי שבמקרים רבים הנבלים האחרים מתגלים כאויבים יעילים וממוקדים הרבה יותר, אשר בוחרים בסוף להפסיק לשתף פעולה עם גרגמל או אף לשעבד אותו.

גרגמל יצר בעבר את דרדסית, על מנת לפגוע באופן זה בהרמוניה של הדרדסים ולעורר בהם תחושות של קנאה ויריבות, אך בסופו של דבר דרדסית השתלבה בכפר הדרדסים וחיה אתם בהרמוניה.

== גילום ==
=== דיבוב ===
==== סדרות טלוויזיה ====
* בסדרת הטלוויזיה "הדרדסים" ששודרה בשנות ה-80 של המאה ה-20, דובב בגרסה המקורית על ידי פול וינצ'ל ובעונה 9 על ידי מייקל בל והמילטון קמפ. בדיבוב העברי דובב על ידי איציק סיידוף בדיבוב שנעשה על ידי סרטי רז, ועל ידי שאולי הלוי בדיבוב שנעשה על ידי אולפני תומיתות.
* בסדרת הטלוויזיה "הדרדסים" שמשודרת בשנות ה-20 של המאה ה-21, מדובב בגרסה בצרפתית על ידי עמנואל קורטיל ובדיבוב באנגלית על ידי מארק איירונס. בדיבוב העברי מדובב על ידי צביקה פורמן.

==== סרטים ====
* בסרט "דרדסים: הכפר האבוד" שיצא לראשונה בשנת 2017, דובב במקור על ידי ריין וילסון ובעברית על ידי קובי מימון, כאשר בטריילר דובב על ידי שמחה ברבירו.

=== לייב אקשן ===
* בסרטים "הדרדסים" (2011) ו"הדרדסים 2" (2013) גולם על ידי האנק עזריה, אשר גם דיבב את הדמות בסרטים הקצרים "חג מולד מדורדס" (2011) ו"הדרדסים: האגדה על הפרש המסתורי" (2013) שיצאו בצמוד לסרטים. בדיבוב העברי של הסרטים באורך מלא דובב על ידי איציק סיידוף, ובדיבוב העברי של הסרטים הקצרים דובב על ידי שאולי הלוי, כאשר השניים דיבבו את הדמות בסדרה משנות ה-80.

=== על הבמה ===
* בגרסה הבימתית של "הדרדסים" שעלתה בדצמבר 2024 גילם את הדמות עודד פז.

== סטריאוטיפים יהודיים ==
הסוציולוג הצרפתי אנטואן בואנו טען בעבר כי דמותו של גרגמל התבססה על סטריאוטיפים המיוחסים ליהודים - יש לו אף גדול, כוחות קסם, אהבה לזהב, ומראה מקריח.

בנוסף, פירוש השם המקורי של החתול של גרגמל בגרסה הצרפתית של הדרדסים (ובגרסאות רבות אחרות) הוא "עזריאל", שם יהודי. בנוסף, בחלק מהמסורת הנוצרית והמוסלמית עזראל הוא שמו של מלאך המוות.

תיארי קוליפור, בנו של יוצר הדרדסים המנהל גם את סטודיו פיו, דחה את דבריו של בואנו באמירה שהן "בין שטותיות למעוותות"<ref></ref>.

== קישורים חיצוניים ==

* דורון פישלר, [https://www.osimhistoria.com/theanswer/ep137-gargamel- האם גרגמל יהודי?], פודקאסט התשובה, באתר רשת "עושים היסטוריה"

==הערות שוליים==

קטגוריה:נבלים
קטגוריה:דמויות הדרדסים
קטגוריה:דמויות אנימציה
קטגוריה:דמויות טלוויזיוניות
קטגוריה:דמויות קולנועיות
קטגוריה:דמויות מתוך קומיקס
The Great North (סדרת טלוויזיה)

The Great North (בתרגום מילולי: "הצפון הגדול") היא סדרת טלוויזיה אמריקאית מונפשת קומית שעלתה לשידור ברשת פוקס ב-3 בינואר 2021. הסדרה משתמשת בסגנון אנימציה של ההמבורגרים של בוב שנוצרה על ידי לורן בוצ'ארד שהוא גם אחד המפיקים של "The Great North". שחקנים מוכרים העניקו את קולם לדמויות הסדרה לרבות ניק אופרמן, ויל פורטה וג'ני סלייט. הסדרה מתמקדת בחוויות של משפחת טובין המתגוררת באלסקה.

במאי 2021 הסדרה חודשה לעונה שלישית.

== תקציר העלילה ==
הסדרה מציגה את חייהם והרפתקאותיהם של ביף טובין, אב חד הורי, ילדיו ומכריהם המתגוררים בעיירה בדיונית שנקראת "אייל קורא בודד" (Lone Moose) במדינת אלסקה הקרה והמושלגת שבארצות הברית. חייו של ביף מתרכזים בגידול ילדיו ושמירה על משפחתו.

== שחקנים ודמויות ==
* ניק אופרמן בתור ביף טובין. אב המשפחה.
* ויל פורטה בתור וולף טובין. בנו הבכור של ביף ובן זוגה של האניבי.
* דולסה סלואן בתור האניבי. בת הזוג של וולף.
* ג'ני סלייט בתור ג'ודי טובין. בתו של ביף.
* פול ראסט בתור האם טובין. בנו של ביף.
* אפרנה ננצ'רלה בתור מון טובין. בנו של ביף.
* טים באגלי - בתור המנהל גיבונס

== פרקים ==

== הפקה ==
בספטמבר 2018 רשת פוקס הזמינה מצגת של הסדרה שנוצרה על ידי וונדי מולינו, ליזי מולינו ומינטי לואיס, תחת הפיקוח של לורן בוצ'ארד. במאי 2019 הרשת הזמינה את עונתה הראשונה של הסדרה.

== קישורים חיצוניים ==
* 

== הערות שוליים ==

קטגוריה:פוקס: תוכניות וסדרות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:תוכניות טלוויזיה באנגלית
רוטאניה אלדה

רוטאניה אלדה סקראסטינה ברייט (נולדה ב-13 באוקטובר 1942 בתור רותה סקראסטינה) היא שחקנית לטבית-אמריקאית. היא החלה את הקריירה שלה בסוף שנות ה-60, והמשיכה להופיע בסרטי צייד הצבאים (1978), רוקי השני (1979) ו- Mommie Dearest (1981).היא גם הופיעה בתפקיד ראשי בסרטי האימה Amityville II: The Possession ו- Girls Nite Out (שניהם 1982).

== חיים ==

אלדה נולדה בשם רוטאניה סקראסטינה (רותה סקראסטינה) בריגה, בלטביה הכבושה הגרמנית, בתם של ורה (לבית אוזולינה), אשת עסקים, וג'ניס סקראסטינה, משוררת. אלדה, סבתה, אמה ואחיה בילו שבע שנים במחנה עקורים בגרמניה הכבושה בעלות הברית לאחר מלחמת העולם השנייה. לאחר מכן היא עברה עם משפחתה לארצות הברית, התגוררה זמן קצר בשיקגו לפני שהתמקמה בפלגסטף, אריזונה .

== קריירה ==

עם קריירה המשתרעת על פני כמעט 50 שנה בשואו ביזנס ולמעלה מ-100 תפקידים, אלדה עשויה להיות ידועה בעיקר בזכות הופעותיה ב"צייד הצבאים" בתור אשתו של סטיבן, אנג'לה, כמו גם בזכות קלאסיקת הקאלט Mommie" "Dearest, בתור עוזרת הבית הנאמנה של קרופורד, קרול אן, ו- Amityville II: The Possession, לאחר מועמדות לפרס פטל הזהב שנתיים ברציפות (1982 ו-1983) על התפקידים האחרונים. היא גם זכתה בקליאו והיא חברה באקדמיה לאמנויות ומדעים לקולנוע. בנוסף, אלדה הופיעה במספר רב של תוכניות טלוויזיה, כגון פשע מן העבר ו- CSI: Crime Scene Investigation, וכדמות מומלצת בסדרת הטלוויזיה של רון פרלמן / לינדה המילטון היפה והחיה, כמו גם פרסומות ועבודות במה.

ב-2009, היא הופיעה בסרט " גנוב ", וגילמה את הגרסה הבכירה של דמותה של ג'סיקה צ'סטיין, ושיחק תפקיד משנה בסרט האימה " שלבים מאוחרים " (2014).בין 2014 ל-2016, אלדה הופיעה בסדרת האינטרנט Old Dogs &amp; New Tricks .

== חיים אישיים ==

היא הייתה נשואה לשחקן ריצ'רד ברייט מ-1977 ועד מותו ב-2006. להם בן אחד, ג'רמי.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:מהגרות מברית המועצות לארצות הברית
קטגוריה:בוגרות אוניברסיטת צפון אריזונה
קטגוריה:בוגרי אוניברסיטת צפון אריזונה
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
חוליות תעשיות

סמליל ישן של החברה
חוליות תעשיות אגש"ח בע"מ היא חברה ישראלית בתעשיית הפלסטיק, שלה ולחברות הבנות שלה שני קווי מוצרים:
* מערכות זרימה לאספקת מים, נקזים לבניין, שפכים ותשתיות ביוב ותשתיות חשמל ותקשורת.
* מוצרי אחסון לתעשייה למערכת הבריאות ולמשרדים.
קבוצת חוליות הוקמה בשנת 1947 על ידי קיבוץ שדה נחמיה. בשנת 2018 השקיעה קרן טנא בחברה, כך שהבעלות בה בתחילת 2022 היא בידי קיבוץ שדה נחמיה וקרן טנא בחלקים שווים.

==היסטוריה==
מפעל "חוליות" הוקם בשנת 1947 על ידי קיבוץ שדה נחמיה, לאחר שחברי הקיבוץ הכירו את החומר הפלסטי פרספקס (PMMA), ורכשו ידע מחברת הבריטית. המפעל עסק בייצור כלי בית מפלסטיק. בשנת 1956 החלה החברה לייצר צינורות PVC ובשנת 1970 החלה לייצר צינורות פוליפרופילן. בשנת 1978 החלה החברה בייצור מוצרי אחסון למשרד. 

בשנת 2004 רכשה החברה את מפעל UPP שבמישור אדומים. בשנת 2010 החלה החברה בייצור צנרת רב-שכבתית מ-PVC ופוליפרופילן. בשנת 2014 רכשה החברה את חברת ARGO d.o.o הסלובנית. ב-2014 הקימה החברה מפעל בהודו. בשנת 2018 הצטרפה קרן טנא לבעלות בקבוצה. באותה שנה הקימה החברה מפעל לייצור (PEX).

במאי 2019 רכשה החברה את חברת Heliroma Plasticos SA הפורטוגלית, המייצרת מערכות זרימה העשויות מחומרי גלם פלסטיים ומשמשים לאספקת מים קרים וחמים ולמערכות לחימום תת-ריצפתי, ומערכות פוליפרופילן לתשתיות, למיזוג אוויר, לכיבוי אש ועוד. באפריל 2020 רכשה החברה את חברת חופית קיבוץ כנרת (2010) בע"מ, המייצרת שוחות ביוב ומוצרים נוספים בתחום הביוב, הניקוז והתשתיות, העשויים מחומרים פלסטיים, ולה אתר ייצור בקבוצת כנרת. בינואר 2021 רכשה החברה 51% מחברת ויסמן פרידמן פיתוח תעשיות בע"מ הישראלית, העוסקת בייצור מוצרים בתחום החשמל, המים והתשתיות, ולה אתר ייצור בקריית אתא. בספטמבר 2021 רכשה החברה 70% מחברת פגסוס מדיקל הישראלית, העוסקת בייצור מערכות אחסון מודולריות לתחום הרפואי ולתעשיות נוספות, והמטה שלה שוכן בפארק התעשייה לב הארץ שבכפר קאסם.

לקבוצת חוליות שתי קטגוריות של מוצרים, תחת שתי חברות בנות של חוליות תעשיות והחברות הבנות שלהן:
* חוליות זרימה אגש"ח בע"מ: מערכות זרימה לאספקת מים, נקזים לבניין, שפכים ותשתיות ביוב ותשתיות חשמל ותקשורת.
:תחום זה היווה בשנת 2021 כ-86% מפעילות הקבוצה, כאשר 66% ממנו היו מכירות בישראל ו-34% ממנו היו מכירות בשאר העולם. מפעל החברה שוכן בקיבוץ שדה נחמיה, ולה מפעלים נוספים בישראל, בסלובניה, בהודו ובפורטוגל.
* חוליות פתרונות אחסון אגש"ח בע"מ: מוצרי אחסון לתעשייה, למערכת הבריאות ולמשרדים. 
:תחום זה היווה בשנת 2021 כ-14% מפעילות הקבוצה, כאשר כשליש מהמכירות בו נעשו בישראל, כשליש - בארצות הברית וכשליש בשאר העולם. הנהלת החברה שוכנת בפארק התעשייה אפק שבראש העין, ולה מפעל ייצור והרכבה בקיבוץ הגושרים. מוצרי החברה מיוצרים בטכניקה של הזרקת פלסטיק, ובנוסף היא מייבאת מוצרים משלימים, כגון מדפי פלדה.

לקבוצה יש 12 פטנטים רשומים, ובקשות לפטנטים נוספים.

==קישורים חיצוניים==
* 
* [https://mayafiles.tase.co.il/rpdf/1449001-1450000/P1449219-00.pdf חוליות תעשיות אגש"ח בע"מ - תשקיף להשלמה], באתר "מאיה", 15 במאי 2022
* 

==הערות שוליים==

קטגוריה:תעשייה פלסטית בישראל
קטגוריה:התעשייה הקיבוצית
קטגוריה:שדה נחמיה
קונפינה

קונפינה (באיטלקית: Confine) הוא כפר הממוקם בסן מרינו. הוא שייך לקסטלי של קייזאנואובה. פירוש שמו באיטלקית, הוא "גבול".

== גאוגרפיה ==
הכפר ממוקם בפינה הדרומית של המדינה, קרוב לגבול עם איטליה ולעיריות סן לאו ווורוצ'יו . זהו אחד הכפרים הדרומיים ביותר שבסן מרינו.

== ראו גם ==
* קייזאנואובה

== הערות שוליים ==

קטגוריה:סן מרינו: גאוגרפיה
קטגוריה:עיירות
גבעת בורובאן

גבעת בורובאן (באנגלית: Borovan Knoll; בבולגרית: Борованска могила) היא גבעה בחוף המערבי של מפרצון לינדבלאד, בחצי האי טריניטי, בחצי האי האנטארקטי שבאנטארקטיקה.

גבעת בורובאן ממוקמת 1.85 קילומטרים מזרחית - דרום-מזרחית מגבעת דראגור.

גבעת בורובאן ממוקמת 3.88 קילומטרים דרומית - דרום-מזרחית מנקודת אלמונד- נקודת אלמונד מהווה שלוחה של גבעת בורובאן.

גובהה של גבעת בורובאן 878 מטרים מעל פני הים.

== היסטוריה ==
=== מיפוי הגבעה ===

הגבעה מופתה לראשונה בשנת 1996 על ידי סוקרים גרמניים ובריטיים.

=== מקור השם ===

הגבעה נקראת על שם הכפר בורובאן שבצפון מערב בולגריה.

== קישורים חיצוניים ==
* [https://copernix.io/#?where=-59.480106338623045,-63.90784149317633,14&?query=&?map_type=hybrid תצלום לוויין של אזור הגבעה, תוך סימון אתרים נוספים באזור] באתר copernix

בורובאן
בורובאן
סנטנדר בריטניה

סנטנדר בריטניה (באנגלית: Santander UK plc) היא בנק בריטי המספקת שירותים פיננסיים ונמצא בבעלות מלאה של קבוצה "סנטנדר" הספרדית. מטה החברה ממוקם בדרך יוסטון בלונדון.

== היסטוריה ==
הבנק מבוסס על שלוש חברות בריטיות שנתנו שירותים בתחום vפיננסי. במהלך השנים 2004–2008 החברות נרכשו על ידי קבוצה "סנטנדר" הספרדית. הקמת הבנק הסתיימה בשנת 2010 כאשר נפתח הסניף הראשון במרכז לונדון. בהמשך סניפים אחרים עברו שינוי מיתוג ובסוף שנת 2010 פעלו מעל ל-1000 סניפים. בעקבות המיזוג הבנק נקלg למצב שברחובות מרכזיים של מספר ערי בריטניה היו מספר סניפים. כך למשל בפלימות היו ארבעה סניפים באותו רחוב במרחק של מאות מטרים. עד למרץ 2012 56 סניפים נסגרו בעקבות שינוי ארגוני ומיזוג. במהלך שנת 2012 היה ניסיון לרכוש סניפים נוספים מבנקים בריטים אך בסופו של דבר העסקה לא מומשה.

בשנת 2011 הבנק סבל מרמת שרות ירודה במיוחד מעל ל-500 מיליון פאונד נשמרו לצורך מתן פיצוי ללקוחות. בשנת 2012 סוכם על מכירת שרות כרטיסי אשראי ממותגים לבתי עסק שונים לחברת NewDay. העסקה נחתמה במאי 2013.

בשנת 2014 נשקלה הנפקה ראשונה לציבור שבסופו של דבר הוקפאה.

בשנת 2019 הוחלט על סגירת 140 ובשנת 2021 נסגרו עוד 111 סניפים.

בנק סנטנדר בריטניה נותן מגוון רחש של שירותים פיננסיים ללקוחות לרבות משכנתה. כל הפעילות מבוצעת בגבולות בריטניה ורק כ-1% מבוצע מחוץ לגבולות המדינה.

באופן מסורתי בנק נותן חסות לקבוצת McLaren של תחרויות פורמולה 1 ותחרויות גרנד פרי בריטניה.

== קישורים חיצוניים ==

* 

==הערות שוליים==

קטגוריה:חברות בריטיות
קטגוריה:בנקים
קטגוריה:בריטניה: בנקים
הדיוויזיה ה-75 (ארצות הברית)

הדיוויזיה ה-75 (באנגלית: 75th Infantry Division) היא דיוויזיה של צבא ארצות הברית שלחמה במלחמת העולם השנייה.

==היסטוריה==
===מלחמת העולם השנייה===
הדיוויזיה הוקמה ב-15 באפריל 1943, והיא כללה את הרגימנטים ה-289, ה-290 וה-291. לאחר תמרונים רבים הגיעה הדיוויזיה לבריטניה בנובמבר 1944 ולצרפת בדצמבר 1944. הדיוויזיה הייתה באיווט בפיקודו של מייג'ור-גנרל פיי פריקט כאשר פרצה מתקפת הארדנים. ב-23 בדצמבר הגיעה הדיוויזיה לחזית כדי להילחם על ה-Ourthe. האמריקנים נאלצו להילחם ביחידות ורמאכט ו-ואפן אס אס חזקות כמו גם בחורף הקשה. ב-5 בינואר 1945 התפתחו קרבות סביב גרנדמניל במנהאי. לאחר מכן, הדיוויזיה נפרסה עם הדיוויזיה המוטסת ה-82 על הסאלם, וב-17 בינואר נכבשה וילסלם. לאחר מכן נערכו קרבות נוספים בצרפת עם ארמיית הפאנצר השישית, וקולמר שוחררה בתחילת פברואר.

הדיוויזיה הגיעה אל נהר הריין ב-7 בפברואר. לאחר תקופת התאוששות קצרה של הדיוויזיה, היא קיבלה הוראה לעבור להולנד להצטרף לדיוויזיה המוטסת הבריטית ה-6 על המז. בין ה-13 ל-23 במרץ פעלה דיוויזיית הרגלים ה-75 בין וזל להומבורג כדי להדוף התקפות נגד גרמניות. ב-24 במרץ חצתה הדיוויזיה את הריין עם דיוויזיית הרגלים ה-79 ודיוויזיית הרגלים ה-30. עובדי כפייה רבים שוחררו במהלך הלחימה במערב גרמניה. אחר כך הם התקדמו לריינלנד-פפאלץ, שם בסוף מרץ טוהרה הרדוואלד מחילות האויב. ב-1 באפריל חצתה הדיוויזיה את תעלת דורטמונד-אמס, ולאחר מכן שוחררה דורטמונד יחד עם דיוויזיית הרגלים ה-95. ב-13 באפריל השתלטו חיילים מהדיוויזיה על הרדק, ולאחר מכן הועברו לברמבואר כדי להישאר שם כיחידת עתודה. לאחר מכן הדיוויזיה עסקה בפעולות שמירה ואבטחה בווסטפאליה עד שהמלחמה הסתיימה ב-8 במאי. הדיוויזיה הוצבה זמנית בוורדוהל לפני שחזרה לארצות הברית בנובמבר והושבתה שם. במהלך המלחמה נהרגו 817 חיילי הדיוויזיה ו-3314 נפצעו.

===לאחר המלחמה===
בשנת 1952 הופעלה הדיוויזיה מחדש בטקסס, וכללה יחידות של דיוויזיית השריון ה-22 מהמילואים המאורגנים של הצבא שפורקה, אולם היא הושבתה שוב ב-1957. מאז 1993, מסורת הדיוויזיה נמשכת על ידי חטיבה 75 (תמיכה בהכשרה). במהלך השינוי של צבא ארצות הברית, היא פעילה כעת כיחידת אימון ואספקה.

==קישורים חיצוניים==
* [http://www.lonesentry.com/gi_stories_booklets/75thinfantry/index.html הדיוויזיה ה-75] באתר lonesentry

75
75
קטגוריה:דיוויזיות בצבא ארצות הברית במלחמת העולם השנייה
חיסול ראשון

חיסול ראשון (באנגלית: First Kill) היא סדרת טלוויזיה אמריקאית על-טבעית שנוצרה על ידי ויקטוריה שוואב.<ref name="SeriesPremiere"></ref> הסדרה מבוססת על סיפור קצר מאת שוואב בעל אותו השם.<ref name="SeriesOrder"></ref><ref name="ExeProd"></ref>

== שחקנים ודמויות ==
* שרה קתרין הוק - ג'ולייט פיירמונט
* אימני לואיס - קליופ "קאל" ברנס
* אליזבת מיטשל - מרגוט
* אובין וייז - טליה
* ג'ייסון רוברט - בתור ג'ק
* גרייסי דיז'ני - אלינור
* וויל סוונסון - סבסטיאן
* פיליפ מולינגס ג'וניור - תיאו
* דומיניק גודמן - אפולו
* דילן מקנמרה - אוליבר
* MK xyz - טס
* ג'ונאס דילן אלן - בן
* רוברטו מנדז - נואה

== הפקה ==
ב-15 באוקטובר 2020, אישרה נטפליקס להפקת הסדרה להפיק סדרה המורכבת משמונה פרקים באורך שעה. הסדרה נוצרה על ידי ויקטוריה שוואב שהפיקה גם היא לצד פלישיה ד. הנדרסון, אמה רוברטס וקראה פרייס. הסדרה מבוססת על סיפורה הקצר של שוואב בעל אותו השם. שוואב והנדרסון יכתבו יחד את הפרקים. "Belletrist Productions" היא חברת ההפקה המעורבת בהפקת הסדרה.<ref></ref> ב-21 באפריל 2021 פורסם שהבמאי ג'ט וילקינסון אמור לביים את שני הפרקים הראשונים של הסדרה.<ref></ref> הסדרה עלתה לאקרנים ב-10 ביוני 2022.

=== ליהוק ===
ב-10 במרץ 2021, שרה קתרין הוק ואימני לואיס לוהקו לתפקידים ראשיים.<ref name="SarahCH&ImaniL"></ref> ב-27 במאי 2021, לוהקו אליזבת מיטשל, אובין וייז, ג'ייסון רוברט מור, גרייסי דיז'ני, וויל סוונסון, פיליפ מולינגס ג'וניור, דומיניק גודמן, דילן מקנמרה, MK xyz, ג'ונאס דילן אלן ורוברטו מנדז.<ref></ref>

=== צילומים ===
הצילומים היו אמורים להתחיל בסוף 2021 בסוואנה בג'ורג'יה.

==קישורים חיצוניים==
* 

== הערות שוליים ==

קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה אמריקאיות
Niet Molotoff

left
Niet Molotoff (ידוע גם בשם Njet Molotoff) הוא שיר תעמולה פיני שהולחן במלחמת העולם השנייה כדי להגחיך את הפולשים הסובייטים. השיר הולחן על ידי מאטי יורבה ונכתב על ידי טאטו פקרינן. יורבה הקליט את השיר לראשונה בשנת 1942 עם להקת Kristalli-Tanssiorkester בניצוחו של ז'ורז' דה גודזיסקי ובליוויו התזמורתי של רוברט פון אסן.

השיר צוחק על ויאצ'סלב מולוטוב, שר החוץ הסובייטי שחתם על הסכם ריבנטרופ-מולוטוב ומשווה אותו לניקולאי בובריקוב, פקיד צאר שנרצח על ניסיונותיו להנהיג מדיניות רוסיפיקציה בפינלנד. השיר משמיץ את מולוטוב על כך ש"שיקר יותר מבובריקוב עצמו" בתגובה להצדקות של מולוטוב לפלישה, בעוד שאר השיר לועג לציפיות הסובייטיות לכיבוש וליוסיף סטלין "ושרלטנים אחרים".

השיר הוקלט מחדש על ידי להקת Solistiyhtye Suomi בתור Njet Molotoff בשנת 1989.

השיר זכה לפופולריות מחודשת במהלך הפלישה הרוסית לאוקראינה בשל הדמיון במצב שתי המדינות. גם פינלנד וגם אוקראינה למרות נחיתותן המספרית והצבאית הצליחו להדוף את הכוחות הרוסיים/סובייטים ולהגן על שטחן. נכתבה גרסת כיסוי באוקראינית עם התאמה למצב האוקראיני בשם "Njet Vladimir" על שם ולדימיר פוטין.

== מילות השיר ==
{| cellpadding="5" align="center"
|-
! תרגום לעברית !!
!המקור בפינית
|-
| <poem>
1
אל פינלנד, אל פינלנד,
לשם ראשם של האיוואנים שוב פונה,
כשמולוטוב מבטיח: "כן,
הכל יהיה בסדר"
לא מולוטוב, לא מולוטוב,
אתה משקר אף יותר מבובריקוב בכבודו ובעצמו.

2
אל פינלנד, אל פינלנד,
קו מנרהיים היווה מכשול מאתגר
כשתותחי-הארטילריה החלו לירות מקָרֶלְיָה
איוואנים רבים חדלו לקשקש בזנבותיהם
לא מולוטוב, לא מולוטוב,
אתה משקר אף יותר מבובריקוב בכבודו ובעצמו.

3
אל פינלנד, אל פינלנד,
הצבא הסובייטי הבלתי-מנוצח והבנוי ללא-חת מפחד מפניה
ומולוטוב אמר: "ובכן ראו זאת,
ה באים אל צווארנו"
לא מולוטוב, לא מולוטוב,
אתה משקר אף יותר מבובריקוב בכבודו ובעצמו.

4
מעבר לאוּרַל, מעבר לאוּרַל,
שם מתחבא ביתו של מולוטוב,
ובו מבקרים אנשים כמו סטלין, או הבוגדים האחרים
כמו הפּוֹלִיטְרוּקים, הקומיסרים או סתם בוגדים פטרוזבודסקים 
לא מולוטוב, לא מולוטוב,
אתה משקר אף יותר מבובריקוב בכבודו ובעצמו.
</poem>
|<poem>

</poem>
| dir="ltr" | <poem>
1
Finlandia, Finlandia,
sinne taas matkalla oli Iivana.
Kun Molotoffi lupas' juu kaikki harošii,
huomenna jo Helsingissä syödään marožii.
Njet Molotoff, njet Molotoff,
valehtelit enemmän kuin itse Bobrikoff.

2
Finlandia, Finlandia,
Mannerheimin linja oli vastus ankara.
Kun Karjalasta alkoi hirmu tulitus,
loppui monen Iivanan puhepulistus.
Njet Molotoff, njet Molotoff,
valehtelit enemmän kuin itse Bobrikoff.

3
Finlandia, Finlandia,
sitä pelkää voittamaton Puna-Armeija.
Ja Molotoffi sanoi että katsos torppas niin,
Tšuhna aikoo käydä meitä kraivelista kii.
Njet Molotoff, njet Molotoff,
valehtelit enemmän kuin itse Bobrikoff.

4
Uralin taa, Uralin taa,
siellä onpi Molotoffin torpan maa.
Sinne pääsee Stalinit ja muutkin huijarit,
politrukit, komissaarit ja petroskoijarit.
Njet Molotoff, njet Molotoff,
valehtelit enemmän kuin itse Bobrikoff.
</poem>
|}

== ראו גם ==
* Säkkijärven polkka
* Jäger March

==קישורים חיצוניים==
* 
* 

==הערות שוליים==

קטגוריה:מוזיקה פינית
קטגוריה:מארש
קטגוריה:פינלנד במלחמת העולם השנייה
קטגוריה:שירים על פוליטיקאים
מיכאל קרוג

מיכאל ולדימירוביץ' וורוביוב (ברוסית: Михаил Владимирович Воробьёв; נולד ב-7 באפריל 1962, ידוע יותר כ- מיכאל קרוג) היה זמר-יוצר (בארד), ומשורר סובייטי ורוסי. הוא היה המחבר והמבצע של שירים בז'אנר "שאנסון רוסי", אחד הנציגים הפופולריים ביותר של ז'אנר זה. המעריצים כינו אותו "מלך השאנסון הרוסי"<ref></ref>. קרוג הוא המחבר והמבצע של השיר הלירי "ולדימירסקי צנטרל" , שהפך לאחד היצירות המפורסמות ביותר של השאנסון הרוסי.

בלילה שבין 30 ביוני ל-1 ביולי 2002, מיכאיל קרוג הותקף על ידי פולשים בביתו. עבריינים אלמונים נכנסו לבית וירו שתי יריות לעבר קרוג, ולאחר מכן קרוג איבד את הכרתו לזמן מה. לאחר התקיפה, הזמר נלקח לבית החולים העירוני של טבר, אולם למרות מאמצי הרופאים, מיכאיל קרוג מת בבוקר 1 ביולי<ref></ref>.

==קישורים חיצוניים==

== הערות שוליים ==

קטגוריה:זמרים סובייטים
קטגוריה:משוררים רוסים
קטגוריה:בארדים רוסים
קטגוריה:רוסים שנולדו ב-1962
קטגוריה:רוסים שנפטרו ב-2002
דיוויזיית התקיפה האווירית ההררית השביעית

דיוויזיית משמר התקיפה האווירית ההררית השביעית (ברוסית: гвардейская десантно-штурмовая дивизия я-7) היא דיוויזיה מוטסת חלק מחיל הצנחנים של הכוחות המזוינים של הפדרציה הרוסית.

==היסטוריה==
הדיוויזיה הוקמה בגלגולה הראשון בדצמבר 1942 במהלך מלחמת העולם השנייה כחלק מארמיית המשמר הרביעית, ועם סיום המלחמה ביוני 1945 הפכה לדיוויזיית המשמר הרובאים ה-115. בגלגולה השני הוקמה הדיוויזיה השביעית מחדש בספטמבר 1948 על בסיס רגימנט המשמר הרובאים ה-322 ותחת פיקוד קורפוס המשמר המוטס השמיני. עם הקמתה הוצבה הדיוויזיה בקובנה, ליטא, ויחידות הבת שלה הוצבו במספר בסיסים בליטא בהם בקובנה מריאמפול וקלווריה.

בשנת 1956 לקחו חלק יחידות הדיוויזיה ב, הרגימנט המוצנח ה-108 נחת במנחת טוקול, דרום-מערבית לבודפשט, כבש אותו והשתלט על סוללות נגד-מטוסים שהוצבו שם. בימים שלאחר מכן לוחמים מהרגימנט לצד לוחמים מהרגימנט המוצנח ה-119 נכנסו לבודפשט ולקחו חלק בלחימה ברחובות העיר. בשנת 1968 יחידות הדיוויזיה לקחו חלק ב כאשר הרגימנט ה-108 צוין לשבח על ביצוע מוצלח של מספר משימות קשות ומורכבות וכ-200 מחייליו עוטרו בעיטורים שונים.

ב-1971 ו-1972 עוטרה הדיוויזיה במסדר הדגל האדום לכוחות המוצנחים ובמאי 1985 כחלק מחגיגות 40 השנים לניצחון ברית המועצות במלחמת העולם השנייה, עוטרה הדיוויזיה בעיטור הדגל האדום. עם פירוק ברית המועצות, הועברה הדיוויזיה באוגוסט 1993 מבסיסיה בליטא לתוך גבולות רוסיה כאשר מפקדתה נקבעה בנובורוסיסק ויחידות הבת שלה הוצבו בסביבתה, באנאפה, סטברופול וטמריוק.

בשנים שלאחר פירוק ברית המועצות, יחידות הדיוויזיה היו מעורבות במספר עימותים, בהם מלחמת אבחזיה והלחימה בצפון הקווקז. ב-1997 רגימנט המשמר המוטס ה-97 פורק (בהמשך הוקם מחדש) ובדצמבר 2006 קיבלה הדיוויזיה את שמה הנוכחי "דיוויזיית משמר התקיפה האווירית ההררית השביעית", תוך כך שונה יעודה מיחידה מוצנחת לתקיפה אווירית (כלומר עם יכולת הטסה\הסקה).

החל מ-2014 יחידות הדיוויזיה היו מעורבות ב במזרח אוקראינה, באוגוסט הרגימנט ה-247 לקח חלק בקרב אילובייסק כחלק מהעימות. במהלך 2021 והתגברות המתיחות בין רוסיה לאוקראינה יחידות הדיוויזיה הוצבו באזור חצי האי קרים והרגימנט ה-97 הוקם מחדש, באותה שנה חטיבת משמר התקיפה האווירית ה-56 הועברה גם לחצי האי קרים והיא מתוכננת להפוך לרגימנט שיכנס תחת פיקוד הדיוויזיה. עם תחילת הפלישה הרוסית לאוקראינה, יחידות הדיוויזיה השתתפו בלחימה במזרח אוקראינה עם עדויות לאבידות רבות ופגיעה ביכולות הלחימה של הרגימנטים.

==מבנה==
* מפקדת הדיוויזיה (נובורוסיסק)
* רגימנט התקיפה האווירית ה-97
* רגימנט המשמר המוטס ה-108
* רגימנט המשמר התקיפה האווירית ה-247
* רגימנט המשמר התקיפה האווירית ה-56
* רגימנט המשמר הארטילרי ה-1141
* רגימנט ההגנה האווירית השלישי
* טייסת התובלה הצבאית האווירית ה-185

==קישורים חיצוניים==

* [http://www.ww2.dk/new/vdv/7gvvdd.htm פירוט כוחות הדיוויזיה לאורך השנים] באתר ww2.dk.

==הערות שוליים==

קטגוריה:יחידות צבא רוסיות
קטגוריה:יחידות צנחנים רוסיות
קטגוריה:אוגדות ודיוויזיות
קטגוריה:דיוויזיות סובייטיות
קטגוריה:יחידות צבא של ברית המועצות במלחמת העולם השנייה
קטגוריה:יחידות הרריות
קטגוריה:מקבלי עיטור הדגל האדום
קטגוריה:מקבלי עיטור קוטוזוב
קטגוריה:מקבלי עיטור סובורוב
האיסור לקצור פאת השדה

האיסור לקצור פאת השדה הוא מצוות לא תעשה מתרי"ג מצוות האוסרת לקצור את כל השדה או המטע. איסור זה הוא לאו הניתק לעשה, ואם הבעלים עבר וקצר את שדהו עליו לקיים את המצווה להשאיר ממנו חלק לעניים.

== מקור האיסור ==
מצווה זו נזכרה בתורה בשני מקומות:
* בפרשת קדושים:

* וכן בפרשת אמור באמצע תיאור המועדים:

== דיני האיסור ==
טרקטור חורש בשדה תבואה
הקוצר את כל שדהו ולא משאיר אפילו שבולת אחת - עובר על האיסור. האיסור נוהג גם בעצים ולא רק בתבואת שדה. גם אם בעל השדה הוא עני - אסור לו לקצור את כל השדה.

לאו זה הוא לאו שניתק לעשה, כלומר במקרה שבעל השדה לא השאיר פאה בסוף שדהו, צריך לתת לעניים מהתבואה שכבר קצר. ובתלמוד נחלקו עד מתי יכול להפריש:

אין להניח פאה המשותפת לשני שדות, אפילו אם בשניהם גדל אותו סוג גידול, היות שהמצווה היא שיתוף העניים בכל שדה בפאה מיוחדת. גם אם השדות צמודים אבל יש ביניהם נחל או שביל או דבר אחר שחוצץ כך שאינם נחרשים ונקצרים כאחד, הם נחשבים כשני שדות וצריך להניח פאה לכל שדה. אבל במטע של אילנות, שביל או נחל אינו מפריד את המטע לשני חלקים, כי הם נראים כאחד, ורק אם היה גדר בין שני החלקים צריך להשאיר פאה מכל חלק בפני עצמו.

האיסור נועד לשמור את הפאה לעניים, ולכן במקום שבו לא נוהגים עניי ישראל לבוא לשדות כדי לקחת את הפאה - אין איסור לבעלים לקצור ולקחת את הפאה לעצמו: . לפי זה כתב הרמ"א שבימיו לא נוהגים להותיר פאה בשדה, כיוון שרוב העניים אינם יהודים.

== ראו גם ==
* פאת השדה
* מתנות עניים

== קישורים חיצוניים ==
* 

== הערות שוליים ==

קטגוריה:מצוות לא תעשה
מסגד אחמד חאג'י קדירוב באבו גוש

מסגד אחמד חאג'י קדירוב באבו גוש
אחמד חאג'י קאדירוב 2013 יחי הצדק]]
מסגד אחמד חאגי' קדירוב שבאבו גוש הוא המסגד השני בגודלו בישראל, לאחר מסגד אל-אקצא.<ref name=":0"></ref> המסגד נבנה בסיוע ממשלת צ'צ'ניה תחת הנהגתו של רמזן קדירוב, שראה בהקמה המשותפת של המסגד הזדמנות היסטורית לחדש את הקשרים בין הצ'צ'נים לבין תושבי אבו גוש, שנותקו 500 שנה קודם לכן.<ref name=":1"></ref> המסגד נחנך בשנת 2014 ונקרא על שם אחמד קדירוב, והוא מכונה גם המסגד הצ'צ'ני.<ref></ref>

== מבנה ==
המסגד נחשב לאחד המסגדים המפוארים בישראל, ומשתרע על פני 4,000 מטרים רבועים, כשמעליו מתנשאים ארבעה צריחים שראשיהם מוזהבים כמקובל בקווקז. המסגד מתנשא לגובה של ארבע קומות, כל אחת בת 700 מ"ר.<ref name=":0" /> על חלקה הפנימי של כיפתו מצוירים מאה שמות האלוהים. גומחת התפילה ובימת הדרשן עשויים שיש מצופה זהב, והרצפה מכוסה שטיחים מפוארים.<ref name=":1" />

== היסטוריה ==
הקמת המסגד החלה כיוזמה פרטית של תושבי אבו גוש, אך בנייתו הופסקה ב-2010, כשנה לאחר שהחלה, מחוסר תקציב – עלותו הגיעה לכ-10 מיליון דולרים. משראתה ממשלת צ'צ'ניה שתושבי אבו גוש אינם מסוגלים לממן את הפרויקט, היא החליטה לתרום למעלה ממחצית הסכום.<ref name=":1" /> לטענת אנשי הממשלה הצ'צ'נית, לתושבי אבו גוש יש שורשים קדומים בארצם ובשל טענת הקרבה ביניהם ניאותה ממשלת צ'צ'ניה, הרואה בהקמת המסגד חידוש של הקשרים ההיסטוריים בין תושבי אבו גוש למולדתם, לסייע לתושבי אבו גוש בהשלמת הפרויקט.<ref></ref><ref></ref> 

בחודש מרץ 2014 נחנך המסגד על ידי נשיא צ'צ'ניה רמזן קדירוב<ref name=":0" /> ושם הרחוב שבו נמצא המסגד שונה, ועתה הוא נקרא על-שמו של נשיא צ'צ'ניה הקודם אחמד חאג'י קדירוב.<ref name=":1" />

== קישורים חיצוניים ==

* ניר חסון, [https://www.haaretz.co.il/news/local/.premium-1.2031411 ממשלת צ'צ'ניה הפכה מסגד באבו גוש לאחד הגדולים בארץ], הארץ, 28 במאי 2013
* .
* 
* [https://www.youtube.com/watch?v=U-xyz1Bf1Ow חדר החדשות - מסגד צ'צ'ני באבו גוש], 4 באפריל 2013

== הערות שוליים ==

קטגוריה:ישראל: מסגדים
קטגוריה:אבו גוש: מבנים
קטגוריה:צ'צ'ניה
Godspeed You! Black Emperor

Godspeed You! Black Emperor (לעיתים מקוצר ל-GY!BE)<ref></ref><ref></ref> הוא הרכב פוסט-רוק קנדי שהוקם במונטריאול, קנדה ב-1994. אלבום הבכורה של ההרכב, "<span lang="en" dir="ltr">F♯ A♯ ∞</span>" יצא ב-1997, ואלבומם השני, Lift Your Skinny Fists Like Antennas To Heaven, יצא בשנת 2000, זכה לשבחי הביקורת ונמנה לדעת מבקרים מסוימים על האלבומים הטובים של העשור.<ref></ref> בשנת 2003, ההרכב הודיע על הפסקת פעילות עד להודעה חדשה, כדי שחברי ההרכב יוכלו לממש שאיפות מוזיקליות אחרות. בתקופת הביניים הזו, צצו שמועות על התפרקות ההרכב,<ref></ref><ref></ref> שהתאחד לבסוף בחזרה לסיבוב הופעות שהחל בשלהי 2010. מאז הקמת ההרכב מחדש, יצאו ארבעה אלבומי אולפן, שהאחרון שבהם, "<span lang="en" dir="ltr">G_d's Pee at State's End!</span>" יצא באפריל 2021.

ההרכב צבר מעמד של קאלט ונותר בעל השפעה רבה בז'אנר הפוסט-רוק.<ref></ref><ref></ref> המוזיקה שלהם אינסטרומנטלית בבסיסה ומאופיינת בניגוד בין צלילי אמביינט לקרשנדו כאוטי, שימוש בהקלטות שטח, קטעי ספוקן וורד ותמות דיסטופיות, אנרכיסטיות ואנטי-מלחמתיות. בספטמבר 2013, אלבומם הרביעי (והראשון מאז חזרתם), "<span lang="en" dir="ltr">'Allelujah! Don't Bend! Ascend!</span>", זכה בפרס פולריס למוזיקה לשנת 2013.

אחד משירי ההרכב הידועים, "East Hastings" מתוך אלבום הבכורה, הופיע בסרט 28 יום אחרי בשנת 2002,<ref></ref> אבל אינו מופיע בפסקול הסרט כיוון שלא היה ניתן להשיג את הזכויות לשיר.<ref></ref>

== דיסקוגרפיה ==
=== אלבומי אולפן ===
* <span lang="en" dir="ltr">F♯ A♯ ∞ (1997)</span>
* <span lang="en" dir="ltr">Lift Your Skinny Fists Like Antennas to Heaven (2000)</span>
* <span lang="en" dir="ltr">Yanqui U.X.O. (2002)</span>
* <span lang="en" dir="ltr">'Allelujah! Don't Bend! Ascend! (2012)</span>
* <span lang="en" dir="ltr">Asunder, Sweet and Other Distress (2015)</span>
* <span lang="en" dir="ltr">Luciferian Towers (2017)</span>
* <span lang="en" dir="ltr">G_d's Pee at State's End! (2021)</span>
* <span lang="en" dir="ltr">No Title as of 13 February 2024 28,340 Dead (2024)</span>

=== דמואים ===
* All Lights Fucked on the Hairy Amp Drooling (1994, יצא מחדש דיגיטלית ב-2022)

=== מיני אלבומים ===
* Slow Riot for New Zero Kanada (1999)

== קישורים חיצוניים ==

* 

== הערות שוליים ==

קטגוריה:להקות רוק קנדיות
קטגוריה:להקות שהוקמו בשנת 1994
מועד לכל חי

מועד לכל חי הוא ספר הלכה ומוסר לחודשי ומועדי השנה שכתב רבי חיים פאלאג'י הערוך לפי סדר מעגל השנה. החיבור הוא אחד מהספרים הבולטים העוסקים בהלכות המועדים בספרות ההלכה והמנהג הספרדית. הרב עובדיה יוסף כתב קונטרס הערות הלכתיות לספר, שנדפס בספרו יביע אומר.<ref>חלק ט' סימן פ"א</ref>

== שם הספר ==
 עוד כותב החבי"ף כי גימטריה לחיים הנ"ל היא כי אם נותן אדם צדקה לכל חי בחגים ובמועדים זוכה לשמחה לשלום ולחיים. עוד טעם לקריאת הספר בשם זה היא שהגימטריה לחיים-כל חי מסמלת את הדינים והמוסר והאזהרות בענייני המועדים יזכו את הקורא לקנות הארה קדושה בשמחתו ולהחיות את נפשו. סיבה נוספת שמביא הרב היא שזהו ספרו ה18 (ח"י). סיבה חמישית לשם הספר מועד לכל חי הוא כי בגימטריה ירח, על שם הכתוב "עשה ירח למועדים", וכן על שם סבו ורבו של המחבר, רבי רפאל יוסף חזן, המכונה היר"ח. 

== מטרת הספר ומבנהו ==
הספר נועד להיות ספר דינים ומוסר המשולבים זה בזה, בדרכו של חלק מספרי החיד"א, כדי לקיים את משאלת סבו, הרב רפאל יוסף חזן:

הספר מסודר לפי חודשי ומועדי השנה, כשהסימן הראשון פותח את הלכות חודש ניסן, ראש החדשים המקראי, וממשיך כאשר כותרות הסימנים הם לפי חודשים והמועדים, ולעיתים המועד מתחלק לכמה סימנים שונים.

== מהדורות ==
יצא לראשונה בשאלוניקי בשנת ה'תרכ"א כספר כיס, בהתאם למטרת הספר - שאדם ישא אותו בחיקו תמיד. מספר של מהדורות צילום יצאו, וביניהם של חברת אהבת שלום יחד עם "הוועד להוצאת ספריו של הגר"ח פאלאג'י זלה"ה שע"י ר' אברהם אלטלף" בירושלים תשל"ו, ובהוצאת שיח ישראל בשנת תשמ"ה. בשנת התשנ"ח נסדר הספר מחדש באותיות מרובעות ויצא בבני ברק בהוצאת מקש, ובהוצאה חדשה ומוגהת נוספת בבני ברק התשע"ד ובירושלים תשע"ד, ומהדורה חדשה ומוערת על ידי ישיבת שובי נפשי בשנת ה'תשפ"ג.

== ראו גם ==

* כף החיים (פאלאג'י)

== לקריאה נוספת ==

* מועד לכל חי, ירושלים ה'תשפ"ג, מבוא.

== קישורים חיצוניים ==

* 
* 

== הערות שוליים ==

קטגוריה:ספרי הלכה: אחרונים
קטגוריה:ספרי 1861
קטגוריה:חגי ישראל ומועדיו
קטגוריה:ספרי רבי חיים פלאג'י
מיקרונובה

ציור אמן של מיקרונובה
מיקרונובה (באנגלית: Micronova) הוא סוג של פיצוץ תרמו-גרעיני שמתרחש על פני השטח של ננס לבן, ועוצמתו קטנה בהרבה מעוצמתה של נובה. הוא בעל עוצמה של כ- ארג ( פו או ג'אול), כמיליונית מזו של נובה טיפוסית. הפיצוץ תואר לראשונה באפריל 2022.<ref></ref><ref></ref>

צוות במצפה האירופי הדרומי הודיע ב-20 באפריל 2022 כי זיהה שלוש מיקרונובות באמצעות נתונים מטלסקופ החלל TESS.<ref></ref>

== תיאור ==
בדומה לסופרנובות, מיקרונובות הם פיצוצים חזקים ביותר המתרחשים על פני השטח של כוכבים בסוף חייהם, הנקראים ננסים לבנים. במערכת בינארית, ננס לבן יכול לספוג חומר מהכוכב הנלווה שלו אם הם קרובים מספיק. הגז נופל על פני השטח החמים מאוד של הננס הלבן, ואז הוא גורם להיתוך אטומי המימן להליום.<ref></ref><ref></ref><ref></ref><ref></ref>

== השמש ==
במהלך משימת אפולו 11, ניל ארמסטרונג הבחין בחלקים נוצצים על הירח שנראו כמו זכוכית.<ref></ref> האסטרופיזיקאי תומאס גולד בחן את התמונות והציע כי חלקים אלו אולי נגרמו בגלל "התפרצות קלה מאוד דמוית-נובה של השמש".<ref></ref>

== קישורים חיצוניים ==

== הערות שוליים ==

קטגוריה:אסטרונומיה
קטגוריה:נובות
ננס כחול (תוצר של ננס אדום)

איור היפותטי של ננס כחול
ננס כחול הוא שלב משוער של כוכב המתפתח מננס אדום לאחר שהוא מיצה חלק רב מאספקת הדלק המימני שלו. מכיוון שננסים אדומים מתיכים את המימן שלהם באופן איטי והם מוסעים לחלוטין (דבר המאפשר לאספקת המימן כולה להיות מותכת, במקום רק לליבה), היקום כיום לא מספיק זקן בשביל שננסים כחולים ייווצרו עדיין, אבל הקיום העתידי שלהם נחזה על בסיס מודלים תאורטיים.<ref name="Adams 2005"></ref>

עוצמת ההארה של כוכבים מתחזקת ככל שהם מזדקנים, וכוכב זוהר יותר צריך להקרין אנרגיה מהר יותר כדי לשמור על שיווי המשקל שלו. כוכבים גדולים יותר מננסים אדומים עושים זאת על ידי הגדלתם והפיכתם לענקים אדומים עם שטחי פנים גדולים יותר. לעומת זאת, במקום להתרחב, ננסים אדומים עם פחות מ-0.25 מסות שמש צפויים להגדיל את קצב הקרינה שלהם על ידי הגדלת טמפרטורת פני השטח שלהם והפיכתם ל"כחולים יותר". הסיבה לכך היא ששכבות פני השטח של ננסים אדומים לא הופכות לאטומות יותר באופן משמעותי ככל שהטמפרטורה עולה.

למרות שמם, ננסים כחולים הם לא בהכרח חמים מספיק כדי להפוך לכוכבים כחולים. נערכו סימולציות על האבולוציה העתידית של ננסים אדומים שמסתם היא בין 0.06 מסות שמש ל-0.25 מסות שמש.<ref name="1997_Adams_Bodenheimer_Laughlin"></ref><ref name="adams_laughlin_graves20042"></ref> מתוך המסות שנחקרו בסימולציה, הננסים הכחולים הכחולים ביותר בסוף הסימולציה החלו כננסים אדומים בעלי 0.14 מסות שמש והסתיימו עם טמפרטורת פני השטח של כ-8600° קלווין, מה שהופך אותם לכוכבים לבנים-כחלחלים מסוג א.

ננסים כחולים מתפתחים בסופו של דבר לננסים לבנים ברגע שדלק המימן שלהם מוצה לחלוטין, שבתורם יתקררו אל ננסים שחורים.

== ראו גם ==
* כוכב וולף-ראייה

== הערות שוליים ==

קטגוריה:ננסים אדומים
קטגוריה:שלבים במחזור החיים של כוכבים
קטגוריה:כוכבים היפותטיים
קטגוריה:ננסים לבנים